בספיר מגוון רחב של מסעדות כשרות, בתי קפה ומזנונים לטובת אלפי הסטודנטים ואנשי הסגל והמנהלה. הספקים השונים מחויבים לעמוד בסטנדרטים בריאותיים והיגייניים גבוהים ופועלים תחת פיקוח מחמיר על המחירים וההרכב התזונתי.
בספריית המכללה תמצאו הרבה יותר מספרים. המקום מציע לכם להשתמש במאגרי מידע במגוון רחב של תחומים, לגלוש באינטרנט וכן לרשותכם מדיה אור-קולית מגוונת: סרטי קולנוע, מוזיקה, חומר תיעודי ועזרי הוראה ולימוד שונים. הספרייה מעמידה לרשות הקוראים בכל מסגרות הלימוד שירותים שונים במגוון תחומים: החל משירותי יעוץ והדרכה, שירותי סריקה, צילום מסמכים והדפסה. שירותים מיוחדים לאוכלוסייה מוגבלת.
הנהלת המכללה ודיקן הסטודנטים מעניקים בכל שנה מלגות סיוע.
הזכאות למלגות נקבעת על פי קריטריונים הנקבעים מראש, כגון מצבו הסוציו-אקונומי של הסטודנט ומשפחתו, היקף מערכת שעות הלימוד וכדומה. כל סטודנט העונה על הקריטריונים שנקבעו רשאי להגיש בקשה למלגת סיוע בצירוף המסמכים הדרושים.